Aedh av Skottland

Áed mac Cináeda (død 878), også skrevet som Aedh eller Aodh, var en sønn av Cináed mac Ailpín (Kenneth MacAlpin). Han ble en konge av pikterne i 877 da han etterfulgte sin bror Causantín mac Cináeda (Konstantin I). Áed hadde en rekke tilnavn, «Áed de hvite blomster»; «den lett-fotete» (latin: alipes)bokstavelig «føtter med vinger» eller «hvit-fotete» (latin: albipes), hvis betydning nå ikke er lett å tolke.

 Kildene 
Krønike om kongene av Alba sier om Áed: «Edus [Áed] holdt det samme [kongerike] for et år. Kortheten av hans styre har ikke gitt noe minneverdig til historien. Han ble drept i civitas (byen eller klosteret?) av Nrurim». Denne Nrurim er ikke blitt identifisert.«The Chronicle of the Kings of Alba», Duffus

Ulster-annalene forteller for året 878: «Áed mac Cináeda, konge av pikterne, ble drept av sine egne».Calise, J.M.P. (2002): Pictish Sourcebook, Greenwood Publishing Group, ISBN 9780313322952 Tradisjonen, rapportert av oldtidsgranskeren George Chalmers i hans Caledonia (1807), og av New Statistical Account (1834–1845),Second Statistical Account, bind XII (County of Aberdeen), s. 681 hevder at den gravhaugen fra tidlig middelalder ved Cunninghillock i Inverurie representerer gravplassen til Áed.Aodh 877 - 878, English Monarchs Denne slutningen er basert på lesningen av Nrurim som Inruriu.

En lengre redegjørelse er interpolert i Orygynale Cronykil of Scotland av Andrew av Wyntoun. Denne sier at Áed styrte i ett år og ble drept av sin etterfølger Giric i Strathallan, og andre kongelister har samme opptegnelse.

Det er usikkert om, i det hele tatt, om Bercháns profetis konger kan henvise til Áed. Bercháns profeti er et diktverk som i seg selv er skrevet for å være dunkelt. William Forbes Skene formoder dog at følgende vers refererer til Áed:

Áeds sønn, Constantín mac Áeda (Konstantin II), ble konge i 900. Forestillingen at Domnall II av Strathclyde var en sønn av Áed, basert på et forvirrende oppslag i Krønike om kongene av Alba er bestridt.Hudson, Benjamin T. (våren 1988): «Elech and the Scots in Strathclyde» i: Scottish Gaelic Studies, Vol. XV, s. 143-147.

 Referanser 

 Litteratur 
 Anderson, Alan Orr ([1922] 1990): Early Sources of Scottish History A.D 500–1286, bind1. Opptrykk med rettelser. Paul Watkins, Stamford, ISBN 1-871615-03-8
 Anderson, Marjorie Ogilvie (1980): Kings and Kingship in Early Scotland. Scottish Academic Press, Edinburgh, red. utg., ISBN 0-7011-1604-8
 Duncan, A.A.M. (2002): The Kingship of the Scots 842–1292: Succession and Independence. Edinburgh University Press, Edinburgh, ISBN 0-7486-1626-8
 Smyth, Alfred P. (1984): Warlords and Holy Men: Scotland AD 80–1000. E.J. Arnold, London, opptrykk: Edinburgh UP. ISBN 0-7486-0100-7

 Eksterne lenker 
 The Chronicle of the Kings of Alba (CKA)
 Friends of Grampian Stones - history of Inverurie

Kategori:Huset Alpin
Kategori:Skotske monarker
Kategori:Fødsler i 840-årene
Kategori:Dødsfall i 878